Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 9821

f) légtér korlátozások. 4.2.7 Repülőtér üzemeltetési minimum 4.2.7.1 A járató állama írja elő, hogy a járató minden egyes olyan repülőtérre határozzon meg repülőtér üzemeltetési minimumot, amelyet használni kíván. Az ilyen minimum meghatározásának módszerét a járató állama hagyja jóvá. A minimum ne legyen alacsonyabb, mint amelyet a repülőtérre azon állam ír elő, amelyben a repülőtér elhelyezkedik, kivéve ha erre az érintett állam külön engedélyt ad. Megjegyzés: Ez az előírás nem követeli meg attól az államtól, amelyben a repülőtér elhelyezkedik, hogy repülőtér üzemeltetési minimumot határozzon meg. 4.2.7.2 A járató állama írja elő, hogy a repülőtér üzemeltetési minimum meghatározásánál bármely üzemeltetési mód esetében a következőket teljes mértékben vegyék figyelembe:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes